stanford-oval/wikipedia huggingface dataset:
Airlines PNG:n lento 1600
Lentokone ja miehistö

Lentokone oli malliltaan De Havilland Canada DHC-8-103 (onnettomuuden aikaan Bombardier DHC-8-103), rekisteritunnukseltaan P2-MCJ ja valmistenumeroltaan 125. Se oli valmistettu vuonna 1988, ja sillä oli lennetty 38 421 tuntia. Lentokone oli todettu lentokelpoiseksi toukokuussa 2006. Se käytti voimanlähteinään kaksi Pratt & Whitneyn PW-121 -mallista moottoria.
Lentokapteenina toimi onnettomuushetkellä 64-vuotias australialainen William Spencer, jolla oli lentokokemusta yhteensä noin 18 200 tuntia, joista kyseisellä konetyypillä noin 500 tuntia. Hänellä oli viimeksi heinäkuussa 2011 myönnetty lentolupakirja, ja hän oli terveydellisesti hyvässä kunnossa. Perämiehenä toimi onnettomuushetkellä 40-vuotias uusiseelantilainen Campbell Wagstaff, jolla oli lentokokemusta 2 725 tuntia, joista 391 kyseisellä konetyypillä. Koneessa oli lisäksi 28-vuotias stuertti sekä 29 matkustajaa.
Onnettomuuden syyt

Onnettomuuden pääsyy oli kapteeni Spencerin aiheuttama moottorien kierroslukujen liika nouseminen, mikä johti myös esimerkiksi savun pääsemiseen koneeseen ilmastointijärjestelmän kautta. Moottorien ylinopeuteen johti se, että niitä ei hidastettu, vaan ne jatkoivat matkanopeudessa, kun kone alkoi laskeutua jyrkästi ja ilmanopeus kasvoi. Perämiehen mukaan kapteeni oli vetänyt moottorivivut taakse hyvin nopeasti. Tutkinnan mukaan kapteeni oli vahingossa vetänyt moottorit tyhjäkäynnin yli peruutustilaan, mikä oli kiellettyä.
Miehistön toiminta tilanteen alettua sai myös kritiikkiä, sillä he eivät käyttäneet standardin mukaisia toimenpiteitä hätätilanteessa. Tutkinnan mukaan tämä johti siihen, että vasenta moottoria ei lepuutettu, minkä seurauksena ilmanvastus ja laskunopeus kasvoivat. Jos laskunopeus olisi ollut pienempi, aika tilanteen alkamisesta pakkolaskuun olisi ollut noin 4–10 minuuttia. Miehistö ei myöskään laskenut laskutelineitä tai ojentanut laskusiivekkeitä pakkolaskussa.
Onnettomuuskonetta muistuttava Airlines PNG:n DHC-8, rekisteriltään P2-MCP.
Aamutelevisio

Aamutelevisio on televisiokanavilla aamuisin esitettävä pitkä ajankohtaisohjelma. Suomessa Aamutelevisio-ohjelmia ovat ainakin MTV3:n Uutisaamu, Yle TV1:n Ylen aamu ja Yle Femin ruotsinkielinen aamutelevisio Efter Nio. Ohjelman sisältönä on esimerkiksi keskustelua ajankohtaisista aiheista ja julkisuuden henkilöiden haastatteluja. Ohjelmassa voi olla myös uutis- ja säälähetyksiä.
Aamutakki

Aamutakki
Aamutakki on vaatekappale, jota voi käyttää kotona, heräämisen jälkeen, kun ei jaksa tai halua pukea tavallisia vaatteita päälle. Aamutakki muistuttaa muodoltaan hyvin paljon kylpytakkia. Aamutakissa on yleensä vyö ja joskus myös huppu. Takki valmistetaan yleensä froteekankaasta tai fleecestä.
Alban Berg -kvartetti

Alban Berg -kvartetti on itävaltalainen jousikvartetti, joka on perustettu Wienissä vuonna 1971. Jousikvartetti on nimetty säveltäjä Alban Bergin mukaan. Kvartetin ensiesiintyminen oli Wienin Konzerthausissa. Yhtye  ilmoitti lopettavansa vuonna 2008.
Alban Berg -kvartetti on saanut monia palkintoja levytyksistään. Yhtyeen ohjelmisto on käsittänyt teoksia wieniläisklassismista romantiikan ajan säveltäjiin ja näistä Alban Bergin, Arnold Schönbergin, Anton Webernin ja Béla Bartókin kautta nykysäveltäjiin.
Jäsenet

1. viulu – Günter Pichler
2. viulu – Klaus Maetzl (1971–1977), Gerhard Schulz (vuodesta 1978)
Alttoviulu – Hatto Beyerle (1971–1981), Thomas Kakuska (1981–2005), Isabel Charisius (vuodesta 2005)
Sello – Valentin Erben
Aamutuulen opetusyksikkö

| Aamutuulen opetusyksikkö |
| --- | --- |
Sijainti:  Aamutuulentie 4, 05440 Hyvinkää
Koordinaatit:  60.6018°N, 24.8753°E
Tyyppi:  suomenkielinen alakoulu
Rehtori:  Tiina Kumpulainen (Hakalan koulun rehtori)
Luokat:  1–2
Oppilaita:  31 (2016–2017)
Verkkosivut
Aamutuulen opetusyksikkö on Hyvinkään Metsäkaltevan kaupunginosassa toimiva noin 30 oppilaan suomenkielinen alakoulun ensiopetuksen yksikkö (luokka-asteet 1–2). Se on hallinnollisesti osa Hakalantalon koulua.
Opetusyksikkö sijaitsee samassa rakennuksessa Aamutuulen päiväkodin kanssa.
Alban Gerhardt

Alban Gerhardt (2014)
Alban Gerhardt (s. 1969, Berliini) on saksalainen sellisti. Hänen isänsä on soittanut viulua Berliinin filharmonikoissa.
Gerhardt aloitti pianon- ja sellonsoiton 8-vuotiaana. Häntä opettivat muiden muassa Marion Vetter, Götz Teutsch ja Markus Nyikos.
Gerhardt kutsuttiin vuonna 1991 soittamaan Berliinin filharmonikkojen kanssa. Hän sai vuosina 1998 ja 2003 ECHO Classic -palkinnot ja on levyttänyt muun muassa EMI:lle, Harmonia Mundille ja Hyperion Recordsille. Gerhardt vietti useita vuosia New Yorkissa, mutta hän asuu nykyisin Berliinissä vaimonsa Katalinan ja poikansa kanssa.
Aiheesta muualla

Viralliset sivut (saksaksi), (englanniksi)
Acon

| Acon Finland Oy Ltd |
| --- | --- |

Yritysmuoto:  Osakeyhtiö
Perustettu:  1992 / 1996 
Toimitusjohtaja:  Tarmo Sallinen
Kotipaikka:  Siikajoki
Toiminta-alue:  tuotteita myydään noin 40 maassa (2019)
Toimiala:  Yhtiön toimialana on harjoittaa vähittäiskauppaa, maahantuontia ja vientiä sekä informaatiotoimintaa.
Liikevaihto:  6,5 milj. € (01/2019)
Liikevoitto:  1,1 milj. € (01/2019) 
Henkilöstö:  18 (01/2019)
Omistaja:  Sallisen perhe ja yrityksen avainhenkilöt
Kotisivu:  www.acon.fi
Infobox OKVirheellinen NIMI-arvo: 
Acon Finland Oy Ltd on suomalainen yritys, joka myy liikunta- ja vapaa-ajan tuotteita, kuten trampoliineja.
Tuotteet

Trampoliinit ovat yrityksen päätuote, mutta se myy myös muita liikuntaan ja urheiluun liittyviä tuotteita. Off ice -tuotteiden päämarkkina-alue on Yhdysvallat.
Acon-trampoliinit valmistetaan Kiinassa. Trampoliinien suosiota on nostanut gtrampiksi nimetty laji, jossa yhdistyvät skeittaamisesta ja parkourista tuttu luova temppuilu. Acon on sponsoroinut gtram-harrastajien kuvausmatkoja ja vaikuttanut heidän kauttaan myös lajin turvallisuuteen. Esimerkiksi hollantilainen Sam De Greef alkoi käyttää sosiaalisen median postauksissaan avainsanaa #NDB, “no double bounce.” "Double bouncing" tarkoittaa lisävauhtia, jonka hyppääjä on saanut ulkopuoliselta. Se tekee tempuista vaikeammin hallittavia, esimerkiksi nostamalla hyppääjän liian korkealle, mikä voi johtaa loukkaantumisiin.
Organisaatio

Vuonna 2019 yritys työllisti 20 henkilöä, joista 15 oli Suomessa ja 5 Yhdysvalloissa.
Aiheesta muualla

verkkosivut
A (kana)

あ hiraganalla tai ア katakanalla ovat kaksi japanin kielen kirjoittamiseen käytettyä kana-merkkiä, jotka edustavat samaa tavua. Ne lausutaan /a/, ja ne ovat kana-aakkostojen ensimmäisellä sijalla ennen i-tavua.
Alkuperä

Hiragana あ on johdettu man'yōgana-merkistön kautta kanjista 安 ja katakana ア kanjista 阿.
Latinisaatio

Kanat latinisoidaan samalla tavalla sekä Hepburn-, Kunrei-shiki että Nihon-shiki-järjestelmissä: « a ».
Kirjoitus

Hiragana あ kirjoitetaan kolmella vedolla:
Vaakaveto ylhäällä vasemmalta oikealle.
Ensimmäisen vedon leikkaava pystyveto ylhäältä alas.
Kaareva veto, joka alkaa merkin kesiosasta, jatkuu alas vasemmalle ja ympyrän muodossa yläkautta oikealle. Veto on samanlainen kuin merkissä の.
Katakana ア kirjoitetaan kahdella vedolla:
Vasemmalta oikealle kulkeva veto, joka kääntyy lopussa alas vasemmalle.
Hieman kaareva veto alas.
Tietotekniikassa

Unicode-merkinnät:
あ (suuri merkki): U+3042
ア (suuri merkki): U+30A2
ぁ (pieni merkki): U+3041
ァ (pieni merkki): U+30A1
Esimerkki
Vetojen järjestys merkille あ.
Vetojen järjestys merkille ア.
Aleksei Fjodorovitš Orlov

Ruhtinas Aleksei Fjodorovitš Orlov, N. T. Bogatski 1850-luku
Aleksei Fjodorovitš Orlov (ven. Алексе́й Фёдорович Орло́в); (30. lokakuuta (J: 19. lokakuuta) 1787 Moskova – 2. kesäkuuta (J: 21. toukokuuta) 1861 Pietari) oli venäläinen kreivi, ruhtinas, kenraali ja valtiomies.
Suku ja koulutus

Aleksei Orlovin vanhemmat olivat Fjodor Grigorjevitš Orlov ja Jelisaveta Mihailovna Gusjatnikova Popova (1757-1791), hattu- ja pellavatehtaan omistajan, Moskovan juomaviljelijöiden yrityksen pääjohtajan Mihail Petrovitš Gusjatnikovin (1707-1776) tytär. Vanhemmat  elivät avoliitosssa ja lasten aatelisoikeus sekä sukunimi virallistettiin vuonna 1796, kukaan heistä ei saanut aatelisarvoa. Hänen nuorempi veljensä oli Mihail Fjodorovitš Orlov.
Saatuaan koulutuksen jesuiitta Abbé Nicolasin aatelispoikien sisäoppilaitoksessa, joka oli Pietarin arvostetuin koulu, hän palveli lyhyen aikaa ulkoasiainkollegiossa, minkä jälkeen hän siirtyi asepalvelukseen.
Sotilas- ja virka-ura

Orlov otti osaa kaikkiin Napoleonin sotiin vuodesta 1805 aina Pariisin valtaukseen. Palvelustaan kaartin ratsuväkirykmentin komentajana vuoden 1825 dekabristikapinan aikana hänet aateloitiin kreiviksi. Turkin sodassa vuosina 1828-1829 hän yleni kenraaliluutnantiksi.
Tämän jälkeen alkoi Orlovin loistelias ura diplomaattina. Hän oli Venäjän edustajan neuvoteltaessa Adrianopolin rauhaa vuonna 1829, ja vuonna 1833 hänet nimitettiin Venäjän lähettilääksi Konstantinopoliin samaan aikaan kun hän oli Mustanmeren laivaston komentaja. Hän oli yksi Nikolai I:n luotetuimpia avustajia ja seurasi tätä ulkomaanmatkalle vuonna 1837. Vuosina 1844-1856 hän oli pahamaineisen sisäministeriön salaisen poliisin Kolmannen osaston eli Keisarin kanslian III osaston santarmiston päällikkö.
Vuonna 1854 Orlov lähettiin Wieniin taivuttelemaan Itävaltaa Venäjän puolelle Krimin sodassa, kuitenkin tuloksetta. Vuonna 1856 hän oli yksi neuvottelijoista, jotka solmivat rauhan Pariisissa. Samana vuonna hänet korotettiin ruhtinaaksi ja nimitettiin Venäjän valtakunnanneuvoston sekä ministerikonsiljin johtoon. Vuonna 1857 hän oli keisarin poissa ollessa puheenjohtajana komissiossa, joka neuvotteli maaorjien vapauttamisesta, mikä tapahtui vuonna 1861. Orlov itse vastusti asiaa jyrkästi, koska hän omisti itse 9 900 maaorjaa.
Hän piti maaorjuuden poistamista ennenaikaisena, mikä johtaisi sekä talonpoikien että aateliston tuhoon, ja piti sitä maanomistajan omaisuuden pakkolunastamisena, mikä oli omistusoikeuden loukkaamista, jota ei voida hyväksyä.
Perintö

Hän lahjoitti suuria summia 1200-1300-luvulta olevan Ipatjevin kronikan ja 1200-1400-luvulta olevan Radziwillin kronikan sekä arkeografisten teosten julkaisemiseen tutkimusmatkiolta vuosina 1829-1834.
Ruhtinas Aleksei Fjodorovitš Orlov kuoli 75-vuotiaana vuonna 1861 Pietarissa. Hän oli 1850-luvun ajan kärsinyt useista aivoverenkierron häiriöistä ja pyysi eroa virastaan tammikuussa 1861. Hänet haudattiin Pietariin Truda (Työn) aukiolla (entinen Ilmestyksen aukio) sijainneeseen Henkivartiokaartin Neitsyt Marian Ilmestyksen kirkkoon (rakennettu 1844-1849), joka purettiin liikenteen tieltä Neuvostoliiton aikana vuonna 1929 eikä hautaus ole säilynyt. Kirkon perustukset tuhottiin 1990-luvulla alikulkutunnelin rakentamisen yhteydessä. Paikalla suoritettiin vuonna 2021 arkeologinen kaivaus.
Alethrikó

| Alethrikó Αλεθρικό |
| --- | --- |
 Alethrikó
 Koordinaatit: 34°51′52″N, 33°29′37″E 
Valtio:   Kypros
Alue:  Lárnaka
Hallinto:  
 – Asutustyyppi:  kylä ja kyläyhdyskunta
Väkiluku (2011):  1 101
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Alethrikó (kreik. Αλεθρικό) on kylä ja kyläyhdyskunta (koinótita) Lárnakan alueella Kyproksen tasavallassa Kyproksen saarella. Sen väkiluku on 1 101 (2011).
Alethrikón kylä sijaitsee Kyproksen kaakkoisissa sisäosissa noin 14 kilometriä lounaaseen Lárnakan kaupungista. Kylän nimen on selitetty tulleen joko seudun maat alun perin omistaneesta samannimisestä henkilöstä tai seudun jauhomyllyistä (aléfri = 'jauho').
Aldo Aureggi

| Mitalit> Maa:   Italia.Miesten miekkailu. Olympialaiset  | Mitalit> Maa:   Italia.Miesten miekkailu. Olympialaiset  | Mitalit> Maa:   Italia.Miesten miekkailu. Olympialaiset  | Maa:   Italia> Miesten miekkailu. |
| --- | --- | --- | --- |
|  Hopeaa | Rooma 1960 | floretti, joukkuekilpailu |  |
Aldo Aureggi (6. lokakuuta 1931 Rooma – 21. elokuuta 2020) oli italialainen miekkailija ja olympiamitalisti.
Aureggi saavutti floretin joukkuekilpailussa olympiahopeaa Rooman kesäolympialaisissa 1960 ja MM-pronssia vuonna 1957. Hän kuoli 88-vuotiaana 21. elokuuta 2020.
Aiheesta muualla

Aldo Aureggi Kansainvälinen olympiakomitea. (englanniksi)
Albala

| Albala Samba Touré |
| --- | --- | --- |

Studioalbumin tiedot
 Äänitetty : sykysyllä 2012, Studio Mali, Bamako
 Julkaistu: 3. toukokuuta 2013
 Tuottaja(t): Philippe Sanmiguel, Chris Eckman
 Tyylilaji: maailmanmusiikki
 Kesto: 49.14
 Levymerkki: Glitterbeat (GBLP 004)
Samba Tourén muut julkaisut
| Crocodile Blues 2011 | Albala 2013 | Gandadiko 2015 |
Albala on malilaisen kitaristin Samba Tourén albumi, joka julkaistiin vuonna 2013.
Kappaleet

Kaikki kappaleet Samba Touré.
Be Ki Don – 5.11
Fondora – 5.17
Ayé Go Mila – 4.40
Awn Bè Ye Kelenye – 4.33
Aye Sira Bila – 4.37
Albala – 3.11
Ago Djamba – 5.32
Al Barka – 4.25
Idjé Lalo – 5.32
Bana – 5.49
Kokoonpano

Samba Touré – kitara, calabash, lyömäsoittimet, laulu, taustalaulu
Djimé Sissoko – ngoni ba, gnoni
Madou Sanogo – conga, djembé
Zoumana Tereta – sokou (kappaleet: 2, 8, 9)
Aminata Wassidjé Traoré – taustalaulu (kappale: 2)
Hugo Race – kitara, kosketinsoittimet (kappaleet: 1, 2, 5, 6, 8 – 10)
Against

| Against Sepultura |
| --- | --- | --- |

Studioalbumin tiedot
 Julkaistu: 6. lokakuuta 1998
 Tuottaja(t): Sepultura, Howard Benson
 Tyylilaji: thrash metal, alternative metal
 Kesto: 45.54
 Levy-yhtiö: Roadrunner
Listasijoitukset
  Suomen virallinen lista: 38.  Billboard 200: 82.
Sepulturan muut julkaisut
| Blood-Rooted 1997 | Against 1998 | Nation 2001 |
Against on brasilialaisen thrash metal -yhtyeen Sepulturan seitsemäs studioalbumi. Se on yhtyeestä eronneen Max Cavaleran tilalle tulleen Derrick Greenin ensimmäinen albumi Sepulturassa.
Againstia on myyty yli 130 000 kappaletta Yhdysvalloissa ja sen paras sijoitus Billboard 200 -albumilistalla oli 82.
Kappaleet

Against – 1.54
Choke – 3.36
Rumors – 3.04
Old Earth – 4.28
Floaters in Mud – 4.58
Boycott – 3.10
Tribus – 1.39
Common Bonds – 2.58
F.O.E. – 2.08 (Jimmy Bowen -cover)
Reza – 2.16 (Prayer - laulajana João Gordo (Ratos de Porão))
Unconscious – 3.37
Kamaitachi – 3.03 (feat. Kodo)
Drowned Out – 1.28
Hatred Aside – 5.13 (laulajana ja kitarassa Jason Newsted (Metallica))
T3rcermillennium – 3.56
Brasilian bonuskappaleet
Gene Machine/Don't Bother Me – 2.53 (Bad Brains -cover)
Prenúncio – 5.08
Kokoonpano

Derrick Green – laulu, kitara
Andreas Kisser – kitara
Paulo Jr. – basso
Igor Cavalera – rummut
Arvostelut

Allmusic:
Chronicles of Chaos:
Singlet

"Against" (marraskuu 1998)
"Choke" (1998)
Choke
Gene Machine / You Don't Bother Me
Against
"Tribus" (kesäkuu 1999)
Aiheesta muualla

Against Discogsissa. (englanniksi)
Albumi Against Encyclopaedia Metallum -sivustolla (englanniksi)
Sepultura
| --- | --- |
Studioalbumit:   Morbid Visions  Schizophrenia  Beneath the Remains  Arise  Chaos A.D.  Roots  Against  Nation  Roorback  Dante XXI  A-Lex  Kairos  The Mediator Between Head and Hands Must Be the Heart  Machine Messiah  Quadra 
Kokoelmat:   The Best of Sepultura 
Livealbumit:   Under a Pale Grey Sky  Live in São Paulo  Metal Veins – Alive in Rock in Rio  Sepulquarta 
EP:t:   Bestial Devastation  Revolusongs
Aamongandr

| Aamongandr Satanic Warmaster |
| --- | --- | --- |

Studioalbumin tiedot
 Äänitetty : Satanic Metal Temple
 Julkaistu: 30. joulukuuta 2022
 Tuottaja(t): Werwolf
 Tyylilaji: black metal
 Kesto: 36.52
 Levy-yhtiö: Werewolf Records
Listasijoitukset
  4. (albumilista)    1. (fyysinen albumilista)
Satanic Warmasterin muut julkaisut
| Fimbulwinter 2014 | Aamongandr 2022 |   |
Aamongandr on suomalaisen black metal -yhtye Satanic Warmasterin kuudes studioalbumi. Se julkaistiin 30. joulukuuta 2022 levymerkillä Werewolf Records.
Kappaleet

Bafomet – 5.27
Duke’s Ride – 6.28
Berserk Death – 5.09
The Eye of Satan – 5.01
Darkness… Triumphator – 6.56
Barbas X Aamon – 7.48
Arvostelut

Chaoszine:
Inferno:
Aiheesta muualla

Aamongandr Discogsissa. (englanniksi)
Albumi Aamongandr Encyclopaedia Metallum -sivustolla (englanniksi)
12 Years a Slave

| 12 Years a Slave |
| --- | --- |

Ohjaaja:  Steve McQueen
Käsikirjoittaja:  John Ridley
Perustuu:  Solomon Northupin omaelämäkertaan Twelve Years a Slave
Tuottaja:   Brad Pitt  Dede Gardner  Jeremy Kleiner  Bill Pohlad  Steve McQueen  Arnon Milchan  Anthony Katagas 
Säveltäjä:  Hans Zimmer
Kuvaaja:  Sean Bobbitt
Leikkaaja:  Joe Walker
Tuotantosuunnittelija:  Adam Stockhausen
Pukusuunnittelija:  Patricia Norris
Pääosat:   Chiwetel Ejiofor  Michael Fassbender  Lupita Nyong'o  Benedict Cumberbatch  Paul Dano  Paul Giamatti  Sarah Paulson  Brad Pitt  Alfre Woodard 
Valmistustiedot
Valmistusmaa:   Yhdysvallat
Tuotantoyhtiö:  Fox Searchlight Pictures
Levittäjä:  InterCom ProVideo Netflix
Ensi-ilta:   18. lokakuuta 2013  24. tammikuuta 2014
Kesto:  133 min
Alkuperäiskieli:  englanti
Budjetti:  20 000 000 $
Tuotto:  187 733 202 $
Aiheesta muualla
Virallinen sivusto
IMDb 
Elonet
AllMovie
Infobox OKNimi-testi OK: 
12 Years a Slave on vuonna 2013 ensi-iltansa saanut Steve McQueenin ohjaama historiallinen draamaelokuva, joka perustuu Solomon Northupin samannimiseen omaelämäkertaan vuodelta 1853. Northup oli vapaa afroamerikkalainen mies, kun hänet kaapattiin Washingtonissa vuonna 1841 ja myytiin orjaksi. Elokuvan ovat käsikirjoittaneet Steve McQueen ja John Ridley. Northupia näyttelee elokuvassa Chiwetel Ejiofor, ja muita pääosia näyttelevät Michael Fassbender, Benedict Cumberbatch, Paul Dano, Paul Giamatti, Lupita Nyong'o, Sarah Paulson, Brad Pitt ja Alfre Woodard.
Elokuvan ensi-ilta oli Telluriden elokuvajuhlilla 30. elokuuta 2013. Suomessa elokuvan ensi-ilta oli 24. tammikuuta 2014. Elokuva palkittiin muun muassa parhaan elokuvan Oscarilla, Baftalla ja Golden Globella.
Vuonna 2016 12 Years a Slave äänestettiin BBC:n kyselyssä tämän vuosisadan 50 parhaan elokuvan joukkoon. Vastaajina oli 177 elokuva-asiantuntijaa eri puolilta maailmaa.
Näyttelijät

| 0 | 1 | 2 |
| --- | --- | --- |
|  Chiwetel Ejiofor  | … |  Solomon Northup   |
|  Michael Fassbender  | … |  Edwin Epps   |
|  Lupita Nyong'o  | … |  Patsey   |
|  Sarah Paulson  | … |  Mary Epps   |
|  Benedict Cumberbatch  | … |  William Ford   |
|  Brad Pitt  | … |  Samuel Bass   |
|  Paul Dano  | … |  John Tibeats   |
|  Adepero Oduye  | … |  Eliza   |
|  Paul Giamatti  | … |  Theophilus Freeman   |
|  Garret Dillahunt  | … |  Armsby   |
|  Scoot McNairy  | … |  Brown   |
|  Taran Killam  | … |  Hamilton   |
|  Chris Chalk  | … |  Clemens Ray   |
|  Michael K. Williams  | … |  Robert   |
|  Liza J. Bennett  | … |  Ford   |
|  Kelsey Scott  | … |  Anne Northup   |
|  Alfre Woodard  | … |  Harriet Shaw   |
|  Quvenzhané Wallis  | … |  Elizabeth   |
|  Devyn A. Tyler  | … |  Margaret Northup aikuisena   |
|  Cameron Zeigler  | … |  Alonzo Northup   |
|  Rob Steinberg  | … |  Parker   |
|  Jay Huguley  | … |  Sheriffi Villiere   |
|  Christopher Berry  | … |  James Burch   |
|  Bryan Batt  | … |  Tuomari Turner   |
|  Storm Reid  | … |  Emily   |
|  Bill Camp  | … |  Ebenezer Radburn   |
|  Dwight Henry  | … |  Setä Abram   |
|  Deneen Tyler  | … |  Phebe   |
|  Ruth Negga  | … |  Celeste   |
Ensi-illat

Elokuvan ensi-ilta oli Telluriden elokuvajuhlilla 30. elokuuta 2013, ja sitä esitettiin myös Toronton elokuvajuhlilla syyskuussa 2013 sekä New Yorkin elokuvajuhlilla lokakuussa 2013. Suomessa ensi-ilta oli 24. tammikuuta 2014.
Vastaanotto > Tuotto

Elokuva tuotti maailmanlaajuisesti noin 160 miljoonaa dollaria maaliskuuhun 2014 mennessä.
Vastaanotto > Arvostelut

Rotten Tomatoes -sivuston mukaan 249 arvostelun perusteella laskettuna kriitikoiden arvosteluista 96 prosenttia oli positiivisia.
| 0 | 1 | 2 |
| --- | --- | --- |
Dome Aki Lehti: 
Episodi Jussi Huhtala: 
Filmitähti Päivi Laajalahti: 
Film-O-Holic Emmi Koivumäki: 
Helsingin Sanomat Pertti Avola: 
Iltalehti Tuomas Riskala: 
Ilta-Sanomat Taneli Topelius: 
Me Naiset  Siru Valleala : 
MTV  Tuuve Aro:
Vastaanotto > Palkinnot ja ehdokkuudet

Elokuva palkittiin parhaan elokuvan, naissivuosan (Lupita Nyong'o) ja sovitetun käsikirjoituksen Oscarilla vuonna 2014.
12 Years a Slave sai Bafta-palkinnon parhaasta elokuvasta ja miespääosasta (Chiwetel Ejiofor). Elokuva oli ehdokkaana kymmenessä Baftan sarjassa.
Elokuva sai Golden Globe -palkinnon parhaasta draamaelokuvasta, ja se oli ehdokkaana seitsemässä palkintosarjassa.
| Palkinnot ja ehdokkuudet> Palkinto | Palkinnot ja ehdokkuudet> Kategoria | Palkinnot ja ehdokkuudet> Kenelle | Palkinnot ja ehdokkuudet> Tulos |
| --- | --- | --- | --- |
| British Academy Film Awards | Elokuva |  | Voitto |
| British Academy Film Awards | Ohjaus | Steve McQueen | Ehdokkuus |
| British Academy Film Awards | Miespääosa | Chiwetel Ejiofor | Voitto |
| British Academy Film Awards | Miessivuosa | Michael Fassbender | Ehdokkuus |
| British Academy Film Awards | Naissivuosa | Lupita Nyong'o | Ehdokkuus |
| British Academy Film Awards | Sovitettu käsikirjoitus | John Ridley | Ehdokkuus |
| British Academy Film Awards | Kuvaus | Sean Bobbitt | Ehdokkuus |
| British Academy Film Awards | Musiikki | Hans Zimmer | Ehdokkuus |
| British Academy Film Awards | Lavastus | Adam Stockhausen ja Alice Baker | Ehdokkuus |
| British Academy Film Awards | Leikkaus | Joe Walker | Ehdokkuus |
| Golden Globe  | Draamaelokuva |  | Voitto |
| Golden Globe  | Ohjaus | Steve McQueen | Ehdokkuus |
| Golden Globe  | Miespääosa draamaelokuvassa | Chiwetel Ejiofor | Ehdokkuus |
| Golden Globe  | Miessivuosa | Michael Fassbender | Ehdokkuus |
| Golden Globe  | Naissivuosa | Lupita Nyong'o | Ehdokkuus |
| Golden Globe  | Käsikirjoitus | John Ridley | Ehdokkuus |
| Golden Globe  | Musiikki | Hans Zimmer | Ehdokkuus |
| Oscar | Elokuva |  | Voitto |
| Oscar | Ohjaus | Steve McQueen | Ehdokkuus |
| Oscar | Miespääosa | Chiwetel Ejiofor | Ehdokkuus |
| Oscar | Miessivuosa | Michael Fassbender | Ehdokkuus |
| Oscar | Naissivuosa | Lupita Nyong'o | Voitto |
| Oscar | Alkuperäinen käsikirjoitus | John Ridley | Voitto |
| Oscar | Puvustus | Patricia Norris | Ehdokkuus |
| Oscar | Lavastus | Adam Stockhausen ja Alice Baker | Ehdokkuus |
| Oscar | Leikkaus | Joe Walker | Ehdokkuus |
| Satellite Awards  | Elokuva |  | Voitto |
| Satellite Awards  | Ohjaus | Steve McQueen | Voitto |
| Satellite Awards  | Miespääosa | Chiwetel Ejiofor | Ehdokkuus |
| Satellite Awards  | Miessivuosa | Michael Fassbender | Ehdokkuus |
| Satellite Awards  | Naissivuosa | Lupita Nyong'o | Ehdokkuus |
| Satellite Awards  | Sovitettu käsikirjoitus | John Ridley | Ehdokkuus |
| Satellite Awards  | Kuvaus | Sean Bobbitt | Ehdokkuus |
| Satellite Awards  | Puvustus | Patricia Norris | Ehdokkuus |
| Satellite Awards  | Leikkaus | Joe Walker | Ehdokkuus |
| Satellite Awards  | Musiikki | Hans Zimmer | Ehdokkuus |
| Screen Actors Guild Award  | Miespääosa | Chiwetel Ejiofor | Ehdokkuus |
| Screen Actors Guild Award  | Miessivuosa | Michael Fassbender | Ehdokkuus |
| Screen Actors Guild Award  | Naissivuosa | Lupita Nyong'o | Voitto |
| Screen Actors Guild Award  | Näyttelijäkokoonpano |  | Ehdokkuus |
Aiheesta muualla

Virallinen sivusto. (englanniksi)
12 Years a Slave Internet Movie Databasessa (englanniksi)
12 Years a Slave Box Office Mojossa. (englanniksi)
12 Years a Slave Rotten Tomatoesissa. (englanniksi)
12 Years a Slave Metacriticissä. (englanniksi)
12 Years a Slave xtv.fi:ssä (suomeksi)
Elokuvan ohjaaja Steve McQueen Toronton elokuvajuhlilla 2013.
American Association for the Advancement of Science

AAAS:n ensimmäinen puheenjohtaja William Charles Redfield.
American Association for the Advancement of Science (AAAS) on vuonna 1848 perustettu yhdysvaltalainen voittoa tavoittelematon tieteellinen seura, joka tunnetaan erityisesti Science-lehden julkaisijana.
Seuran tavoitteena on edistää tieteenharjoittajien välistä yhteistyötä, rohkaista tutkijoita vastuullisuuteen ja tukea tieteellistä koulutusta ja tieteestä tiedottamista ihmiskunnan parhaaksi. AAAS on maailman suurin erikoistumaton tieteellinen seura.
Aiheesta muualla

Wikimedia Commonsissa on kuvia tai muita tiedostoja aiheesta .
AAAS:n verkkosivut